Politiet har nu identificeret liget af den mand, der blev fundet død i et telt af en hundelufter tirsdag middag i udkanten af Nykøbing. Manden er fra 1989 og ville altså nu have været 28 år, hvis han stadig var i live. Manden er dog formentlig allerede død som 26-årig. Politiet mener nemlig, at liget har ligget i teltet i to år, inden det blev fundet. Der er intet der tyder på, at der ligger en forbrydelse bag dødsfaldet. Liget blev fundet i et skovstykke i nærheden af rundkørslen mellem Næssundvej og Limfjordsvej. De pårørende er underrettet.
Det var liget af en mand i 20'erne, der tirsdag middag blev fundet i udkanten af Nykøbing. Liget har formentlig ligget der i to år.